**Lukas Haudum** (s. 21. toukokuuta 1997 Linz, Itävalta) on itävaltalainen jääkiekkoilija, joka pelaa Itävallan pääsarjan Klagenfurtissa. Hän on pelipaikaltaan keskushyökkääjä, mutta Haudum osaa pelata myös laidassa.

Ura
---

### Seuraura

Haudum vietti varhaisimmat juniorivuotensa EHC Linzissä. Hän oli kaudella 2013–2014 seuran B-nuorten paras pistemies ja maalintekijä tehoilla 29+29=58, joilla Haudum sijoittui koko monikansallisen B-nuorten sarja EBJL:n maalipörssissä kolmanneksi ja pistepörssissä neljänneksi. Hän voitti myös sarjan pudotuspelien pistepörssin sekä jakoi syöttöpörssin voiton Orli Znojmon Jiří Landerin kanssa tehoilla 5+7=12. Haudum pelasi osan kaudestaan myös A-nuorten monikansallista EBYSL-sarjaa, mutta hän debytoi myös Linzin miesten joukkueessa. Vain 16-vuotias Haudum pelasi ensimmäisen ja kauden ainoaksi jääneen ottelunsa Erste Bank Eishockey Ligassa 26. tammikuuta 2014 vieraissa Villacher SV:tä vastaan.

OHL-joukkue Mississauga Steelheads varasi Haudumin 73. pelaajana CHL:n varaustilaisuudessam 2014. Hän ei kuitenkaan siirtynyt kaudeksi 2014–2015 Pohjois-Amerikkaan, vaan Ruotsiin Södertälje SK:n J18-junioreihin. Haudum pelasi suurimman osan kaudestaan lopulta seuran J20-junioreissa. Kaudella 2015–2016 hän oli joukkueen paras maalintekijä ja toiseksi paras pistemies Nik Simšičin jälkeen tehoilla 17+19=36.

Kaudeksi 2016–2017 Haudum siirtyi Malmö Redhawksin J20-junioreihin. Hän debytoi kauden aikana seuran miesten SHL-joukkueessa, jossa Haudum pelasi 21 runkosarjaottelua tehopistein 3+6=9 ja kahdeksan playoff-ottelua tehopistein 1+1=2. Hän avasi maalitilinsä miesten pääsarjatasolla 29. marraskuuta 2016 HV71:tä vastaan, jolloin Haudum teki myös kaksi syöttöpistettä. Hän pelasi kauden aikana miesten pelejä myös 17 runkosarja- ja kolmen nousukarsintasarjan ottelun verran lainalla sarjatasoa alempana HockeyAllsvenskan-joukkue IK Panternissa tehden niissä tehot 3+5=8. Maaliskuussa 2017 Haudum teki Redhawksin kanssa vuoden mittaisen SHL-sopimuksen. Kaudella 2017–2018 hän pelasi joukkueessa 21 runkosarjaottelua tehden neljä syöttöpistettä ja kymmenen playoff-ottelua tehopistein 2+2=4. Mestarien liigassa Haudum pelasi kahdeksan ottelua tehden kuusi syöttöpistettä, joilla hän oli Redhawksin paras syöttäjä ja jakoi joukkueen sisäisen pistepörssin voiton Fredrik Händemarkin kanssa. Haudum pelasi ison osan kaudestaan myös lainalla Panternissa.

Haudum siirtyi kaudeksi 2018–2019 vuoden mittaisella sopimuksella IK Panternin Allsvenskan-joukkueeseen. Sieltä hän siirtyi kaksivuotisella sopimuksella takaisin Itävaltaan, maan pääsarjan Klagenfurtiin. Haudum oli toisella Klagenfurt-kaudellaan voittamassa Itävallan-mestaruutta ja jatkoi sen jälkeen sopimustaan.

### Maajoukkueura

Haudum pelasi alle 18-vuotiaiden IB-divisioonan MM-kilpailuissa vuosina 2014 ja 2015. Vuoden 2014 turnaus päättyi hopeaan ja hän oli Itävallan paras maalintekijä neljällä osumallaan. Vuoden 2015 turnauksessa hän toimi joukkueen varakapteenina. Haudum voitti kultaa ja oli nostamassa Itävaltaa seuraavaksi vuodeksi IA-divisioonaan. Hänet valittiin joukkueensa turnauksen parhaaksi pelaajaksi.

Haudum pelasi myös alle 20-vuotiaiden IA-divisioonan MM-kilpailuissa vuosina 2015, 2016 ja 2017, joista vuoden 2016 turnaus päättyi hopeaan. Hän toimi turnauksessa myös Itävallan varakapteenina. Vuoden 2017 turnauksessa Haudum toimi joukkueen kapteenina. Hän jakoi Itävallan sisäisen piste- ja maalipörssin voiton kolmen muun pelaajan kanssa tehoilla 2+3=5. Haudum valittiin joukkueensa turnauksen parhaaksi pelaajaksi.

Haudum on edustanut Itävaltaa MM-kilpailuissa vuonna 2018, 2019 ja 2022. Hän pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi kultaan. Haudum pelasi myös Pyeongchangin olympiakisojen 2018 karsinnoissa ja Pekingin olympiakisojen 2022 karsinnoissa. Yhteensä hän on pelannut 81 maaottelua tehopistein 16+18=34. Haudum teki A-maajoukkuedebyyttinsä vain 18-vuotiaana 15. huhtikuuta 2016 Budapestissä Unkaria vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | EHC Linz | EBEL | 1 | 0 | 0 | 0 | 0 | – | – | – | – | – | U18d1 B | 5 | 4 | 1 | 5 | 2 |
| 2014–2015 | Södertälje SK | SuperElit | 30 | 9 | 11 | 20 | 12 | – | – | – | – | – | U18d1 B | 5 | 4 | 3 | 7 | 10 |
|  |  |  |  |  |  |  |  |  |  |  |  |  | JMMd1 A | 5 | 3 | 4 | 7 | 12 |
| 2015–2016 | Södertälje SK | SuperElit | 42 | 17 | 19 | 36 | 22 | 2 | 0 | 0 | 0 | 0 | JMMd1 A | 5 | 2 | 1 | 3 | 2 |
|  |  |  |  |  |  |  |  |  |  |  |  |  | MMd1 A | 5 | 0 | 1 | 1 | 0 |
| 2016–2017 | Malmö Redhawks | SuperElit | 18 | 10 | 11 | 21 | 20 | 2 | 2 | 1 | 3 | 0 | JMMd1 A | 5 | 2 | 3 | 5 | 12 |
|  | Malmö Redhawks | SHL | 21 | 3 | 6 | 9 | 2 | 8 | 1 | 1 | 2 | 2 | OQ | 3 | 0 | 0 | 0 | 0 |
|  | IK Pantern | Allsvenskan | 17 | 3 | 5 | 8 | 14 | – | – | – | – | – | MMd1 A | 5 | 3 | 1 | 4 | 2 |
| 2017–2018 | Malmö Redhawks | SHL | 24 | 0 | 4 | 4 | 4 | 10 | 2 | 2 | 4 | 6 | MM | 6 | 0 | 2 | 2 | 2 |
|  | IK Pantern | Allsvenskan | 21 | 7 | 5 | 12 | 14 | – | – | – | – | – |
| 2018–2019 | IK Pantern | Allsvenskan | 43 | 13 | 14 | 27 | 49 | – | – | – | – | – | MM | 7 | 0 | 0 | 0 | 0 |
| 2019–2020 | EC KAC | EBEL | 34 | 6 | 11 | 17 | 13 | 3 | 1 | 0 | 1 | 0 |  |
| 2020–2021 | EC KAC | ICEHL | 46 | 13 | 13 | 26 | 10 | 15 | 5 | 6 | 11 | 6 |
| 2021–2022 | EC KAC | ICEHL | 47 | 8 | 19 | 27 | 6 | 9 | 6 | 5 | 11 | 8 | OQ | 3 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 7 | 1 | 3 | 4 | 2 |
| 2022–2023 | EC KAC | ICEHL | 24 | 9 | 13 | 22 | 12 | 10 | 3 | 2 | 5 | 6 | MM | 7 | 2 | 0 | 2 | 0 |
| 5 kautta | yhteensä | EBEL/ICEHL | 152 | 36 | 56 | 92 | 41 | 37 | 15 | 13 | 28 | 20 |
| 3 kautta | yhteensä | Allsvenskan | 81 | 23 | 24 | 47 | 77 | – | – | – | – | – |
| 2 kautta | yhteensä | SHL | 45 | 3 | 10 | 13 | 6 | 10 | 2 | 2 | 4 | 6 |

Lähteet
-------

* Lukas Haudum The Internet Hockey Databasessa (englanniksi)
* Lukas Haudum Eurohockey-sivustolla (englanniksi)
* Lukas Haudum *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Lukas Haudum *Elite Prospects*. Everysport Media Group AB.  (englanniksi)
2. ↑  Game detail: 26 Jan 2014, EC VSV - EHC LIWEST Linz *Eurohockey.com*.  26.1.2014. European Ice Hockey Online AB & eSports.cz s.r.o. Viitattu 11.9.2018. (englanniksi)
3. ↑  Lukas Haudum *SHL.se*. SHL AB. Viitattu 11.9.2018. (ruotsiksi)
4. ↑  Winnberg, Christian: Redhawks förlänger med Lukas Haudum *malmoredhawks.com*.  30.3.2017. Malmö Redhawks Ishockey AB. Viitattu 11.9.2018. (ruotsiksi)
5. ↑  VM-centern Haudum klar för Pantern *panternhockey.se*.  22.5.2018. IK Pantern. Viitattu 11.9.2018. (ruotsiksi)
6. ↑  KAC verpflichtet Teamstürmer Haudum *Sport.ORF.at*.  3.7.2019. Viitattu 20.5.2022. (saksaksi)
7. ↑  Lukas Haudum hält Meister KAC die Treue *Kronen Zeitung*.  4.5.2021. Krone Multimedia. Viitattu 20.5.2022. (saksaksi)
8. ↑  Tilanne 20.5.202